[{"text_idx": "#000003", "text": "Yn ddiweddar cwblhaodd Holly Barnes (BA 1998), sy\u2019n Rheolwr Gweithrediadau yn ITSUS Consulting, y rhaglen Cymorth i Dyfu: Rheolaeth, sef rhaglen datblygu busnes yn Ysgol Busnes Caerdydd. Mae Holly yn so\u0302n wrthym am ei phrofiad ar y rhaglen, a\u2019r newidiadau y mae hi wedi\u2019u gwneud yn ei gwaith ers hynny."}, {"text_idx": "#000004", "text": "Doeddwn i ddim wir yn gwybod beth i\u2019w ddisgwyl o\u2019r rhaglen Cymorth i Dyfu, ond fe wnes i ddysgu am syniadau defnyddiol ynghylch sut y gallwn gefnogi a hwyluso tyfiant. Yn benodol, fe wnaeth y modiwl ar Weithrediadau Effeithlon ysgogi sawl syniad am y meysydd y mae angen i ni edrych arnynt a\u2019u datblygu."}, {"text_idx": "#000005", "text": "Roedd yn wych sgwrsio ag aelodau eraill y grw\u0302p, rhannu syniadau a dysgu am eu busnesau a\u2019u heriau. Fe wnaeth hyn yr holl broses yn llai brawychus hefyd, oherwydd mae rhywun y sylweddoli bod pawb yn yr un cwch, a neb yn arbenigwr."}, {"text_idx": "#000007", "text": "Y diffiniad o dwf: nid dim ond trosiant neu nifer y gweithwyr yn unig mohono, mae hefyd yn ymwneud ag adeiladu gwell prosesau, strwythur, a datblygu amrywiaeth o fewn y sefydliad.\nEffaith ffurfioli yn ystod twf busnes, a\u2019r ffaith y gall rhai gweithwyr a chwsmeriaid wrthsefyll hyn. Mae\u2019n rhywbeth yr oeddwn wedi\u2019i weld yn y gorffennol, ond efallai nad oeddwn wedi gwerthfawrogi\u2019r rheswm dros hynny."}, {"text_idx": "#000008", "text": "Ar o\u0302l y modiwl Digideiddio, llwyddais i wneud newid ystyrlon, cyflym, drwy gyflwyno slipiau cyflog digidol i weithwyr. Daeth y syniad hwn i fodolaeth ar o\u0302l sgwrs ag aelod o\u2019r grw\u0302p yn ystod y modiwl. Siaradais a\u0302\u2019n cyfrifydd a ddywedodd y gallai gefnogi fy nghais, a chafodd hyn ei roi ar waith yn fuan wedyn. Mae hwn yn newid bach a chymharol hawdd sydd wedi gwneud bywyd yn haws i bawb."}, {"text_idx": "#000009", "text": "Wrth edrych tua\u2019r dyfodol, rwy\u2019n canolbwyntio ar Fabwysiadu Digidol, Dylunio Sefydliadol a Gweithrediadau Effeithlon, ond rwyf hefyd wedi gallu cefnogi cydweithwyr gyda gwybodaeth o rai o\u2019r modiwlau eraill."}, {"text_idx": "#000010", "text": "I unrhyw un sy\u2019n ystyried cofrestru ar gyfer Cymorth i Dyfu byddwn yn dweud \u201cgwnewch e!\u201d Gwnewch yn siw\u0302r eich bod yn ysgrifennu nodiadau ar gyfer eich Cynllun Gweithredu Twf wrth i chi fynd yn eich blaen, neu byddwch yn anghofio\u2019r holl syniadau a fydd yn dod i\u2019ch meddwl yn ystod y modiwlau."}, {"text_idx": "#000011", "text": "Mae Cymorth i Dyfu: Rheolaeth, yn rhaglen sy\u2019n helpu uwch reolwyr neu fusnesau bach a chanolig i hybu perfformiad, gwydnwch a thwf hirdymor eu busnes.\nCeir deuddeg sesiwn dros ddeuddeg wythnos sy\u2019n ymdrin a\u0302 meysydd allweddol o ran arweinyddiaeth gan gynnwys strategaeth ac arloesi, mabwysiadu technoleg ddigidol a meithrin gweledigaeth a brand.\nAriennir 90% o\u2019r rhaglen gan Lywodraeth y DU, ac felly \u00a3750 yn unig yw\u2019r gost i berchnogion busnes.\nDysgwch fwy am y rhaglen Cymorth i Dyfu: Rhaglen rheoli."}]